**КОМИ РЕСПУБЛИКАСА ОЛАНПОДУВ ЁРДЛÖН**

**ШУÖМ**

Граждана М.П.Алексалöн, Т.Н.Балиналöн, З.В.Ершовалöн, Г.С.Калимовалöн, Е.Е.Карасовалöн, Н.А.Королевалöн, В.М.Кызъюровлöн, Г.А.Кызъюровалöн, Н.Л.Мартынецлöн, Н.В.Матвеевалöн, Е.Е.Музыкалöн, С.И.Овчинниковлöн, Н.А.Одинцовалöн, Е.В.Петерманлöн, С.Г.Прокушевалöн, Т.В.Тарасовалöн норасьöм кузя «Социальнöй отсöглöн торъя мера сетан пöрадок йылысь» «Емдiн» муниципальнöй районса юралысьлöн – районлöн администрацияса юрнуöдысьлöн 2009 во урасьöм тöлысь 19 лунся 93 №-а шуöмö вежсьöмъяс пыртöм йылысь» «Емдiн» муниципальнöй районса юралысьлöн – районлöн администрацияса юрнуöдысьлöн 2009 во öшым тöлысь 18 лунся 807 №-а да «Емдiн» МР МЮ мутасын «Велöдчöм йылысь» Россия Федерацияса Оланпаслысь 55 статья збыльмöдан мераяс йылысь» «Емдiн» муниципальнöй районса юралысьлöн – районлöн администрацияса юрнуöдысьлöн 2006 во öшым тöлысь 29 лунся 619 №-а шуöмö вежсьöмъяс пыртöм йылысь» 808 №-а шуöмъяслысь оланподувлы лöсялöмсö прöверитöм йылысь делö кузя

Сыктывкар 2010 вося лöддза-номъя тöлысь 16 лун

Коми Республикаса Оланподув Ёрд, кöнi веськöдлысьнас вöлi Ю.В.Гаврюсов, ёрдысьяснас М.Г.Агранович, Д.Н.Басманов, А.В.Проскуров,

кöнi участвуйтiсны М.П.Алекса, З.В.Ершова, Г.С.Калимова, Е.Е.Карасова, Н.А.Королева, В.М.Кызъюров, Г.А.Кызъюрова, Н.В.Матвеева, Е.Е.Музыка, С.И.Овчинников, Н.А.Одинцова, Е.В.Петерман, С.Г.Прокушева, Т.В.Тарасова – граждана, кодъяс сетiсны норасьöмсö Коми Республикаса Оланподув Ёрдö; «Емдiн» МР администрацияöс петкöдлысь Л.К.Федорова, «Емдiн» МР администрацияса Право да кадръяскöд уджалан да меставывса асвеськöдлан веськöдланiнлöн начальниклысь могъяс олöмö пöртысь; С.В.Королев - «Коми энергосбытöвöй компания» ВАК районкостса шöр юкöнысь энергоинспекцияса начальникöс вежысь,

Коми Республикаса Оланподувлöн 96 статьяса коймöд юкöн, «Коми Республикаса Оланподув Ёрд йылысь» Коми Республикаса Оланпаслöн 3 статьяса медводдза юкöнлöн 2 пункт, 32, 690, 91, 92 да 93 статьяяс вылö мыджсьöмöн,

восьса ёрд заседание вылын видлалiс «Айкатыла с. шöр общеобразовательнöй школа» МВУ граждана-велöдысьяс М.П.Алексалысь, Т.Н.Балиналысь, З.В.Ершовалысь, Г.С.Калимовалысь, Е.Е.Карасовалысь, Н.А.Королевалысь, В.М.Кызъюровлысь, Г.А.Кызъюровалысь, Н.Л.Мартынецлысь, Н.В.Матвеевалысь, Е.Е.Музыкалысь, С.И.Овчинниковлысь, Н.А.Одинцовалысь, Е.В.Петерманлысь, С.Г.Прокушевалысь, Т.В.Тарасовалысь «Социальнöй отсöглöн торъя мера сетан пöрадок йылысь» «Емдiн» муниципальнöй районса юралысьлöн – районлöн администрацияса юрнуöдысьлöн 2009 во урасьöм тöлысь 19 лунся 93 №-а шуöмö вежсьöмъяс пыртöм йылысь» «Емдiн» муниципальнöй районса юралысьлöн – районлöн администрацияса юрнуöдысьлöн 2009 во öшым тöлысь 18 лунся 807 №-а да «Емдiн» МР МЮ мутасын «Велöдчöм йылысь» Россия Федерацияса Оланпаслысь 55 статья збыльмöдан мераяс йылысь» «Емдiн» муниципальнöй районса юралысьлöн – районлöн администрацияса юрнуöдысьлöн 2009 во öшым тöлысь 29 лунся 619 №-а шуöмö вежсьöмъяс пыртöм йылысь» 808 №-а шуöмъяслысь оланподувлы лöсялöмсö прöверитöм йылысь делö.

Видлалöм вылö подулöн лоис «Айкатыла с. шöр общеобразовательнöй школа» МВУ граждана-велöдысьяслöн вылынджык пасйöм норасьöм «Емдiн» муниципальнöй районса юралысьлöн – районлöн администрацияса юрнуöдысьлöн вайöдöм шуöмъясöн оланподув право торкöм.

Видлалöм вылö подулöн лоис аддзöм гöгöрвотöмтор сы серти, лöсялöны-ö Коми Республикаса Оланподувлы «Емдiн» муниципальнöй районса юралысьлöн – районлöн администрацияса юрнуöдысьлöн 2009 во öшым тöлысь 18 лунся 807 №-а да 808 №-а шуöмъяс.

Ёрдысь-докладчик Ю.В.Гаврюсовöс кывзöм бöрын, уджас участвуйтысьясöс, экспертöс кывзöм бöрын, сетöм документъяс да мукöд материал видлалöм бöрын Коми Республикаса Оланподув Ёрд

п а с й и с:

1. «Емдiн» МР МЮ мутасын «Велöдчöм йылысь» Россия Федерацияса Оланпаслысь 55 статья збыльмöдан мераяс йылысь» «Емдiн» муниципальнöй районса юралысьлöн – районлöн администрацияса юрнуöдысьлöн 2009 во öшым тöлысь 29 лунся 619 №-а шуöмса 1 пункт серти «Емдiн» муниципальнöй районса муниципальнöй юкöн мутасын педагогическöй уджалысьяслöн, кодъяс олöны да уджалöны сиктын, уджалан посёлокъясын (кар кодь посёлокъясын) «Велöдчöм йылысь» Россия Федерацияса Оланпаслöн 55 статья подув вылын эм право шондöдöм да югзьöдöм дон босьттöг плöщаль вылö, а стöчджыка кö:

- государственнöй, муниципальнöй оланiн фондса керкаясын либö организацияясö эмбурö пырысь оланiн фондса керкаясын олан жырйысь мынтöм (медалöм мынтöмысь) 100 прöчента мездöм;

- уна патераа керкаын олан жыр видзöмысь да дзоньталöмысь, сы лыдын öтув эмбур видзöмысь да быдлунъя дзоньталöм мынтöмысь 100 прöчента мездöм; социальнöй отсöг сетан пасйöм мерасö сетöны йöзлы, кодъяс олöны оланiн фонд вылö видзöдтöг фондъясын;

- электричествоöн могмöдöмысь, шоныдысь (шоныдöм могмöдöмысь, сы лыдын пачöн ломтысигöн чорыд ломтас вайöм) коммунальнöй услугаяс мынтöмысь 100 прöчента мездöм; социальнöй отсöг сетан пасйöм мерасö сетöны йöзлы, кодъяс олöны оланiн фонд вылö видзöдтöг фондъясын.

«Социальнöй отсöглöн торъя мера сетан пöрадок йылысь» «Емдiн» МР юралысьлöн – районлöн администрацияса юрнуöдысьлöн 2009 во урасьöм тöлысь 19 лунся 93 №-а шуöм подув вылын вынсьöдöма «Емдiн» МР муниципальнöй велöдан учреждениеясса педагогическöй уджалысьяслы, кодъяс олöны да уджалöны сиктъясын либö кар кодь посёлокъясын (3 пункт, «б» подпункт), а сiдзжö «Емдiн» МР муниципальнöй юкöнлöн муниципальнöй учреждениеясса педагогическöй уджалысьяслы, кодъяс петiсны пенсия вылö да кодъяслöн эм пасйöм юкöнъясын сиктын уджалан стажыс 10 воысь абу этшаджык законодательство серти да кодъяс олöны сиктса олан пунктъясын либö кар кодь посёлокъясын (2 пункт, «в» подпункт), «Емдiн» МР МЮ мутасын социальнöй отсöглöн торъя мера сетан пöрадок. Налы сетöны татшöм социальнöй мераяс:

государственнöй, муниципальнöй оланiн фондса керкаясын либö организацияясö эмбурö пырысь оланiн фондса керкаясын олан жырйысь мынтöм (медалöм мынтöмысь); уна патераа керкаын олан жыр видзöмысь да дзоньталöмысь, сы лыдын öтув эмбур видзöмысь да быдлунъя дзоньталöм мынтöмысь; лифтъяс видзöмысь да быдлунъя дзоньталöмысь, бытöвöй да мукöд шыблас петкöдöмысь (уна патера керкаöн веськöдлöм кузя услугаяс да уджъяс да уна патера керкаын öтув эмбур капитальнöя дзоньтаöм кындзи), коммунальнöй услугаяс сетöмысь (югзьöдöм могысь биаруöн могмöдöм да электричествоöн могмöдöм кындзи) мынтыны мездöм; олан жыръяс югзьöдöм могысь ньöбöм электроэнергия мынтöм вылö рöскодъяс сьöма компенсация.

Та дырйи «Емдiн» МР юралысьлöн – районлöн администрацияса юрнуöдысьлöн 2009 во öшым тöлысь 29 лунся 619 №-а шуöмö вежсьöмъяссö абу пыртöма да сэнi эз вöв сöмын югзьöдöмысь социальнöй отсöг сетан механизм, та понда районса педагогическöй уджалысьясöс мездiсны энергияöн могмöдöмысь коммунальнöй услугаяс мынтöмысь дзоньнас.

«Емдiн» МР юралысьлöн – районлöн администрацияса юрнуöдысьлöн 2009 во öшым тöлысь 18 лунся 807 №-а шуöмöн пыртöма «Социальнöй отсöглöн торъя мера сетан пöрадок йылысь» «Емдiн» МР юралысьлöн – районлöн администрацияса юрнуöдысьлöн 2009 во урасьöм тöлысь 19 лунся 93 №-а шуöмö татшöм содтöмъяс:

7 пунктö содтöма татшöм абзац: «Медым югзьöдны олан жыръяс электричествоöн могмöдöмысь мынтöм кузя социальнöй отсöг сетан мераяс босьтöм могысь содтöд сетöны документъяс, кутшöмъяс эскöдöны электрическöй энергия учётлысь торъя прибор пуктöм энергияöн могмöдысь организацияöн сетöм югзьöдöм кузя электрическöй энергия босьтан мындасö арталöм могысь».

11 пунктö содтöма татшöм 2, 3 абзацъяс: «Медым югзьöдны олан жыръяс электричествоöн могмöдöмысь мынтöм кузя педагогическöй уджалысьяслы социальнöй отсöг сетан мераяс сетöма сьöма компенсацияöн электрическöй энергия учётлысь прибор пасйöдъяс кузя збыль видзöм электроэнергия лыдысь та дырйи тöд вылын кутöны югзьöдöм могысь босьтöм электрическöй энергия учёт торъя приборъяс.

Кор абуöсь учёт торъя приборъяс, кутшöмъяс пасйöны югзьöдöм могысь босьтöм электрическöй энергия, видзöм электрическöй энергияысь сьöма компенсациясö арталöны Коми Республикаса государственнöй власьт уполномочитöм органöн вынсьöдöм электричествоöн могмöдöм кузя коммунальнöй услугаяс вöдитчан нормативъяс серти».

«Емдiн» МР юралысьлöн – районлöн администрацияса юрнуöдысьлöн 2009 во öшым тöлысь 18 лунся 808 №-а шуöмса 1 пункт подув вылын «Емдiн» МР МЮ мутасын «Велöдчöм йылысь» Россия Федерацияса Оланпаслысь 55 статья збыльмöдан мераяс йылысь» «Емдiн» МР юралысьлöн – районлöн администрацияса юрнуöдысьлöн 2006 во öшым тöлысь 29 лунся 619 №-а шуöмö пыртöма татшöм вежсьöмъяс:

1 пунктса 3 абзацсö, кöнi урчитöма уна патераа керкаын олан жыр видзöмысь да дзоньталöмысь, сы лыдын öтув эмбур видзöмысь да быдлунъя дзоньталöм мынтöмысь 100 прöчента мездöм, киритöма;

1 пунктса 4 абзацын, кöнi урчитöма электричествоöн могöдöмысь коммуннальнöй услугаяс мынтöмысь мездöм, стöчмöдöма – «югзьöдöм могысь».

Асланыс норасьöмын «Айкатыла с. шöр общеобразовательнöй школа» МВУ граждана-велöдысьяс шуöны, мый «Емдiн» МР юралысьлöн – районлöн администрацияса юрнуöдысьлöн 2009 во öшым тöлысь 18 лунся 807 №-а да 808 №-а шуöмъяс понда налöн эз лоны оланiн видзöм да электроэнергия босьтöм мынтöмысь кокньöдъяс. Шыöдчысьяс корöны шуны, мый вензяна шуöмъяс оз лöсявны Коми Республикаса Оланподувлы, сылöн 11, 17, 18 статьяяслы.

«Коми Республикаса Оланподув Ёрд йылысь» Коми Республикаса Оланпаслöн 68 статьяса мöд да коймöд юкöнъяс серти Коми Республикаса Оланподув Ёрд примитö шуöмъяс да кывкöртöдъяс сöмын сы серти, мый индöма шыöдчöмын да сiйö акт юкöн серти, мыйлöн шыöдчöмын оланподувлы лöсялöмыс гöгöрвотöм, та дырйи Коми Республикаса Оланподув Ёрд примитö делö кузя решение видлалан актлысь буквальнöй вежöртас, сiдзи официальнöй да мукöд актöн гöгöрвоöдöмъяс либö правоöн вöдитчан практика серти, а сiдзжö правовöй акт системаын сылöн места серти вежöртас донъялöмöн.

Та кындзи, тайö жö Оланпаслöн 3 статьяса мöд да коймöд юкöнъяс серти Коми Республикаса Оланподув Ёрд видлалö сöмын право кузя юалöмъяс, оланподув судопроизводство дырйи сiйö кутчысьö став лоöмтор дырйи збыль обстоятельствояс урчитöмысь да туялöмысь, кор тайö пырö мукöд ёрдлöн либö мукöд органлöн компетенцияö.

Та понда «Емдiн» МР юралысьлöн – районлöн администрацияса юрнуöдысьлöн 2009 во öшым тöлысь 18 лунся 807 №-а шуöм оз вермы лоны видлаланторйöн, кутшöмöн абу урчитöма сöмын олан жыръяс югзьöдöм вылö видзöм электроэнергия мынтöм вылö сьöма компенсация дзескöдöм. Тайöс вöчöма 2009 во урасьöм тöлысь 19 лунся 93 №-а, а сiдзжö 2009 во öшым тöлысь 18 лунся 808 №-а шуöмъясöн.

807 №-а шуöмын эмöсь югзьöдöм могысь босьтöм электрическöй энергия арталöм могысь электрическöй энергия учёт торъя прибор пуктöм йылысь да Коми Республикаса государственнöй власьт уполномочитöм органöн вынсьöдöм электричествоöн могмöдöм кузя коммунальнöй услугаяс вöдитчан нормативъяс серти видзöм электрическöй энергияысь сьöма компенсациясö арталöм йылысь нормаяс.

Шыöдчысьясöн пуктöм юалöмъяс, кутшöмъяс йитчöмаöсь шоныд да югзьöдöм олан жыр дон босьттöг сетöмöн социальнöй отсöг сетан мераяс вылö право збыльмöдан механизмлысь веськыдлун да оланпаслун урчитöмöн, оз пырны оланподув юстицияса органъяслöн компетенцияö.

Та йылысь сiдзжö эскöдö Россия Федерацияса Оланподув Ёрдлöн позиция, мый шуöма «Велöдчöм йылысь» Россия Федерацияса Оланпаслöн 55 статьяса 5 пунктлöн коймöд абзацса положение оланподувлы лöсялöм видлалöм йылысь Карелия Республикаса Оланподув Ёрд запрос видлавны öткажитöм йылысь» 2010 во рака тöлысь 1 лунся 240-О-О №-а Кывкöртöдын.

Сiдзкö, Коми Республикаса Оланподув Ёрдлöн видлаланторйöн лоö «Велöдчöм йылысь» Россия Федерацияса Оланпаслысь 55 статья збыльмöдан мераяс йылысь» «Емдiн» муниципальнöй районса юралысьлöн – районлöн администрацияса юрнуöдысьлöн 2006 во öшым тöлысь 29 лунся 619 №-а шуöмö вежсьöмъяс пыртöм йылысь» 2009 во öшым тöлысь 18 лунся 808 №-а шуöмса 1 пунктлысь оланподувлы лöсялöм прöверитöм.

2. Коми Республикаса Оланподувлöн 4 статья подув вылын морт, сылöн правояс да вöля лоöны меддонаторйöн. Мортлысь да гражданинлысь правояс да вöля лыддьöм, пыдди пуктöм да видзöм – Коми Республикалöн мог. Коми Республикаса социальнöй да экономическöй политика веськöдöма сэтшöм условиеяс лöсьöдöм вылö, медым могмöдны мортлы бур олöм да ас вöляöн сöвмöм (11 статья).

Мортлöн да гражданинлöн правояс да вöля веськыда лоöны вынаöн. Найö урчитöны оланпасъяслысь вежöртассö, сюрöссö да вöдитчöмсö, законодательнöй да олöмö пöртысь власьтлысь, меставывса асвеськöдлöмлысь удж да могмöдсьö правосудиеöн (16 статья). Коми Республикаса Оланподулын шöр правояс да вöля лыддьöдлöм оз гöгöрвоöдсьы кыдзи мортлысь да гражданинлысь мукöд ставöн пыдди пуктана право да вöля отрицайтöм либö увтыртöм. Коми Республикаын оз позь йöзöдны законъяс, кутшöмъяс серти киритöны либö овмöльтöны мортлысь да гражданинлысь правояссö да вöлясö (18 статья).

Такöд öтлаын, Коми Республикалöн Оланподувса 65 статья подув вылын Коми Республикаса оланпасъяс да мукöд правовöй акт оз вермыны мунны паныд Россия Федерацияса уджмогъяс серти государственнöй власьт федеральнöй органъясöн примитöм оланпасъяслы.

Коми Республикаын социальнöй политикалысь туйвизь урчитiгöн Коми Республикаса Оланподув такöд öтлаын оз вынсьöд татшöм дорйöмлысь торъя мераяс, налы либö мукöд категорияа гражданалы налысь сетöмлысь мындасö да условиеяссö. Олысьясöс социальнöя дорйöм, кытчö пырö социальнöй отсöг сетöм, збыльмöдан котыртан да право боксянь формаяссö да мехнизмъяссö урчитöм пырö законодательлöн уджмогъясö. Та дырйи, сы понда, мый олысьясöс дорйöм кузя, кытчö пырö социальнöя могмöдöм, уджмогъясыс öтлаын Россия Федерациялöн да Коми Республикалöн (Коми Республикаса Оланподувлöн 64 статьяса «ж» пункт), öтув уджмогъяс серти йöзöдöны Россия Федерацияса субъектъяслöн оланпасъяс да мукöд нормативнöй правовöй акт.

Сылы сетöм уджмогъяс збыльмöдiгöн, законодатель «Велöдчöм йылысь» Россия Федерацияса Оланпаслöн 55 статьяса 5 пунктлöн коймöд абзацын вынсьöдiс велöдан учреждениеясса педагогическöй уджалысьяслысь сиктын, уджалан посёлокын (кар кодь посёлокын) дон босьттöг шоныд да югзьöдан олан плöщадь вылö право да арталiс, мый пасйöм социальнöй отсöг сетан мераяс сетöмкöд йитчöм рöскодъяслöн бергöдан ыдждасö, условиеяссö да пöрадоксö урчитöны Россия Федерацияса субъектъяслöн законодательнöй актъясöн.

Татшöм жö дон босьттöг шоныд да югзьöдöм оланiн вылö право сетöмаöсь велöдысьяслы СССР Министръяс Сöветса 1948 во урасьöм тöлысь 10 лунся да 1971 во ода-кора тöлысь 4 лунся шуöмъяс, «Велöдчöм йылысь» Россия Федерацияса 1992 во сора тöлысь 10 лунся 3266-1 №-а Оланпас (1996 во тöвшöр тöлысь 13 лунся редакцияын) подув вылын.

Сiдзкö, союзса да россияса законодательство пыр мездылiс сиктса велöдысьясöс сöмын олан жырйöн вöдитчöмысь (медалöмысь), шоныдысь да югзьöдöмысь мынтысьöм.

Россия Федерацияса оланiн кодекслöн 154 статья урчитö олан жырйöн вöдитчöмысь мынтöм кындзи олан жырйöн вöдитчöмысь да дзоньталöмысь мынтöм, кытчö пырö уна патераа керкаöн веськöдлöм, уна патераа керкалöн öтув эмбурöн вöдитчöмысь да быдлунъя дзоньталöмысь мынтöм, а сiдзжö коммунальнöй услугаясысь мынтöм.

Тадзи жö кутчысьö Россия Федерацияса Вылыс Ёрд, кодi 2006 во лöддза-номъя тöлысь 21 лунся 60-106-12 №-а решениеын пасйис, мый олан жырйысь мынтöмö оланiн видзöмысь да дзоньталöмысь мынтысьöм пыртöм паныд мунö гражданскöй законодательстволы, мый юклö эмбурöн веськöдлыны да (либö) вöдитчыны сетан правоотношениеяс да веськöдлыны (вöдитчыны) босьтöм оланiнöн вöдитчöм, видзöм да дзоньталöм кузя артмöм правоотношениеяс.

Оз позь лыддьыны öткодьöн «электричествоöн могмöдöм» да «югзьöдöм» вежöртасъяс. Россия Федерацияса Правительстволöн 2006 во ода-кора тöлысь 23 лунся 306 №-а шуöмöн вынсьöдöм коммунальнöй услугаясöн вöдитчан нормативъяс урчитан да арталан правилöясса 30 пункт серти югзьöдöм – тайö электричествоöн могмöдöмлöн юкöн. Электричествоöн могмöдöмö пырö олан жыръяс югзьöдöм вылö, бытöвöй приборъясöн вöдитчöм вылö, уна патераа керкалöн öтув эмбур видзöм вылö, а кор эм стационарнöй электрическöй плитаяс – сёян-юан дасьтöм вылö электрическöй энергияысь рöскод.

Сiдзкö, «Емдiн» МР юралысьлöн – районлöн администрацияса юрнуöдысьлöн 2009 во öшым тöлысь 18 лунся 808 №-а шуöм, мый киритö «Емдiн» МР юралысьлöн – районлöн администрацияса юрнуöдысьлöн 2006 во öшым тöлысь 29 лунся 619 №-а шуöмысь олан жыр видзöмысь да дзоньталöм, сы лыдын уна патераа керкаын öтув эмбурöн вöдитчöм да быдлунъя дзоньталöм кузя мынтöмысь, а сiдзжö сöмын югзьöдöм могысь электричествоöн могмöдöмысь 100 прöчента мездöм йылысь норма, лöсялö «Велöдчöм йылысь» Россия Федерацияса 1992 во сора тöлысь 10 лунся Оланпаслы да сiдзкö оз мун паныд Коми Республикаса Оланподувлы.

3. Збыль, кыдзи пасйöны шыöдчысьяс, водзынджык найö вöдитчисны дон босьттöг энегоснабжениеöн, а эз югзьöдöмöн. Та кындзи, сиктын велöдысьяс эз мынтыны эз сöмын оланiн сетöмысь, но и сыöн вöдитчöмысь. Вежсьöмъяс лоисны выль законодательство серти.

Водзынджык кö сиктса велöдысьяслы кокньöдъяс сетöм кузя рöскодсö бергöдiс государство, то «Россия Федерацияын меставывса асвеськöдлöм котыртан öтувъя принципъяс йылысь» 2003 во йирым тöлысь 6 лунся 131-ФЗ №-а Федеральнöй оланпаслöн 20 статьяса витöд юкöн серти меставывса асвеськöдлан органъяслöн компетенцияö пырö муниципальнöй юкöн бюджетса сьöм тшöт весьтö социальнöй отсöг сетан содтöд мераяс да торъя категорияа гражданалы социальнöй отсöг федеральнöй оланпасъясын пасйöм право урчитысь положениеяс вылö видзöдтöг урчитöм. Пасйöм юалöмъяссö решитöны меставывса асвеськöдлан органъяс меставывса бюджетъяслысь сьöм позянлун тöд вылын кутöмöн.

Муниципальнöй велöдан учреждениеясса педагогическöй уджалысьяслы олан жыръяс вöдитчöм да дзоньталöм, сы лыдын уна патераа керкаын öтув эмбурöн видзöм да быдлунъя дзоньталöм мынтöмысь мездöмöн, электробытöвöй приборъяс уджöдöм вылö электроэнергияысь рöскодъяс арталöмöн электроснабжениеысь мынтöмысь мездöмöн социальнöй отсöг сетан мераяс урчитöм лоисны социальнöй отсöг сетан содтöд мераясöн, кутшöмъясöс урчитöм лоö меставывса асвеськöдлан органъяслöн правоöн, а оз могöн да збыльмöдöны сьöма позянлун серти.

Сиктса велöдысьяс социальнöй отсöглöн öткымын услугаясысь öткажитчисны олöмлöн вежсьöмъяс понда, электробытöвöй приборъяслöн да агрегатъяслöн лыд ёна лэптöм понда, олан жыръяс дзоньталöм да вöдитчöм качество бурмöм понда.

Вылынджык висьталöм серти, Коми Республикаса Оланподувлöн 96 статьяса коймöд юкöн, «Коми Республикаса Оланподув Ёрд йылысь» Коми Республикаса Оланпаслöн 66 статьяса медводдза юкöн, 68 статьяса медводдза, мöд, коймöд да нёльöд юкöнъяс, 69, 91, 93 да 94 статьяяс вылö мыджсьöмöн Коми Республикаса Оланподув Ёрд

ш у и с:

1. Лыддьыны «Емдiн» муниципальнöй районса муниципальнöй юкöн мутасын «Велöдчöм йылысь» Россия Федерацияса Оланпаслысь 55 статья збыльмöдан мераяс йылысь» «Емдiн» МР юралысьлöн – районлöн администрацияса юрнуöдысьлöн 2006 во öшым тöлысь 29 лунся 619 №-а шуöмö вежсьöмъяс пыртöм йылысь» Емдiн» МР юралысьлöн – районлöн администрацияса юрнуöдысьлöн 2009 во öшым тöлысь 18 лунся 808 №-а шуöмса 1 пункт, мыйöн киритнöны уна патераа керкаын öтув эмбур виöдитчöмысь да быдлунъя дзоньталöм мынтöмысь 100 прöчента мездöм, а сiдзжö сöмын югзьöдöм могысь электроэнергия мынтöм мездöм урчитöм, Коми Республикаса Оланподувлöн 11, 17, 18 статьяяслы лöсялöмöн.

2. «Коми Республикаса Оланподув Ёрд йылысь» Коми Республикаса Оланпаслöн 73 статья серти тайö Шуöмыс лоö медбöръяöн, сiйöс оз позь обжалуйтны, вынсялö пыр жö сiйöс юöртöм бöрын, уджалö веськыда да оз кор вынсьöдны мукöд органöн да чина йöзöн.

3. «Коми Республикаса Оланподув Ёрд йылысь» Коми Республикаса Оланпаслöн 72 статья серти тайö Шуöмсö колö пыр жö йöзöдны «Коми Республикаса государственнöй власьт органъяслöн индöд-тшöктöмъяс» журналын да «Республика» газетын.

Коми Республикаса Оланподув Ёрд

Вуджöдiс Коснырева Е.Г., 17024 пас